Harup gennemførte en uddannelse som svømme- og gymnastiklærer på [[Paul Petersens Institut]] [[1944]]-[[1946]], men da hun var færdig sin uddannelse, var hun tvunget til at vende tilbage til sit gamle fag som [[buntmager]]syerske, idet [[amatør]]reglerne gjorde det umuligt for hende at arbejde som [[svømmelærer]], hvis hun fortsat ville deltage i konkurrencesvømning. Hun vandt fire sejre ved Grand Prix svømmestævnet i [[Paris]] i 1946 og blev for det tildelt [[Idrætsbladet]]s pris som årets danske topscorer. Hun satte i [[1947]] sammen med [[Grete Sønnesen]] og [[Fritze Nathansen]] [[verdensrekord]] i 3 x 100 meter [[medley (svømning)|holdmedley]]<ref>På denne tid havde man kun tre svømmearter; rygcrawl, [[brystsvømning]] og crawl. [[Butterfly (svømning)|Butterfly]] kom til i [[1950'erne]]</ref> med tiden 3,26,6 min. Senere på året vandt hun guld i 100 meter [[rygcrawl]] og 400 meter [[crawl]], hun var desuden med på det vindende hold i 4 x 100 meter crawl ved [[Europamesterskab]]et i [[Monaco]]. Danmark kunne rejse hjem med [[Bredius-pokalen]] som Europas bedste svømmenation. Efterfølgende modtog hun [[B.T.s guldmedalje]] for årets bedste danske sportspræstation i [[1947]].
Samfund Sport